**PROJEKTS**

2023.gada \_\_\_. augustā Lēmums Nr.\_\_\_\_\_

# Par Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” likvidāciju

Pamatojoties uz Pašvaldību likuma 10.panta pirmās daļas 8.punktu, Publisko aģentūru likuma 29.1pantu, Valsts pārvaldes iekārtas likuma 15.panta ceturtās daļas 2.punktu un 15.panta piekto daļu,

ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi,

ņemot vērā Daugavpils valstspilsētas pašvaldības domes (turpmāk – Dome) Izglītības un kultūras jautājumu komitejas 2023.gada \_\_.\_\_\_\_\_\_ atzinumu, Domes Finanšu komitejas 2023.gada \_\_.\_\_\_\_\_\_\_\_\_ atzinumu,

**Dome nolemj:**

1. Uzsākt Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” (reģistrācijas numurs 40900035300, adrese: Parādes ielā 1, Daugavpilī, turpmāk – Aģentūra) likvidāciju. Likvidācija pabeidzama līdz 2023.gada 30.septembrim.
2. Pašvaldības izpilddirektora pienākumu izpildītājai T.Dubinai izveidot Aģentūras likvidācijas komisiju, iekļaujot tajā Daugavpils pašvaldības (turpmāk – pašvaldība) darbiniekus un Daugavpils Universitātes pārstāvjus: rektora vietnieku attīstības jautājumos Jāni Kudiņu un Informācijas tehnoloģiju centra vadītāju Ēriku Jerocki.
3. Šī lēmuma 2.punktā noteiktajai likvidācijas komisijai nodrošināt Aģentūras materiālo un finanšu līdzekļu inventarizāciju, noteikt mantas vērtību, prasību un saistību apjomu, kas pāriet Daugavpils Universitātei un pašvaldībai.
4. Noteikt, ka sabiedrība ar ierobežotu atbildību „Daugavpils bērnu veselības centrs”, reģistrācijas Nr.41503021397, ir Aģentūras tiesību, saistību un pašvaldības mantas pārņēmēja, tai skaitā tiesību un pienākumu, kas izriet no spēkā esošajām darba tiesiskajām attiecībām.
5. Pašvaldības izpilddirektora pienākumu izpildītājai T.Dubinai izveidot inventarizācijas komisiju pašvaldības saistību un mantas nodošanai sabiedrībai ar ierobežotu atbildību „Daugavpils bērnu veselības centrs”, reģistrācijas Nr.41503021397.
6. Uzdot Aģentūras uzraudzības padomei rakstveidā brīdināt Aģentūras direktoru par Aģentūras likvidāciju un darba devēja maiņu atbilstoši Darba likuma prasībām.
7. Uzdot Aģentūras direktoram:
   1. informēt darbiniekus par Aģentūras likvidāciju un darba devēja maiņu atbilstoši Darba likuma prasībām;
   2. iesniegt Domei izskatīšanai Aģentūras slēguma bilanci pēc stāvokļa uz 2023.gada 30.septembri.
   3. sagatavot Aģentūras pastāvīgi glabājamos dokumentus to nodošanai Latvijas Nacionālajā arhīvā saskaņā ar Arhīvu likuma prasībām līdz 2023.gada 30.septembrim;
   4. īstenot citus pasākumus, kas nepieciešami lēmumā minēto uzdevumu izpildei.
8. Ar 2023.gada 1.oktobri atzīt par spēku zaudējušu Domes 2021.gada 15.jūlija lēmuma Nr.441 „Par pārstāvju deleģēšanu darbam Daugavpils pilsētas pašvaldības un Daugavpils Universitātes aģentūras „Daugavpils Sporta medicīnas centrs” uzraudzības padomē” 1.un 2.punktu.
9. Uzdot pašvaldības centrālās pārvaldes Juridiskajam departamentam sagatavot saistošo noteikumu “Par Daugavpils pilsētas domes 2020.gada 17.decembra saistošo noteikumu Nr.51 “Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” nolikums” atzīšanu par spēku zaudējušiem” projektu pēc šā lēmuma stāšanās spēkā.

Domes priekšsēdētājs A.Elksniņš